# 艾絲維亞·莉·巴山

| 艾絲維亞·莉·巴山 |
| --- |
|  |
| 姓名原文 | ಐಶ್ವರ್ಯ ರೈ |
| 出生日 | 1973年11月1號  （52歲） |
| 出生地 | 門格洛爾  |
| 本名 | Aishwarya Rai、ऐश्वर्या राय |
| 國籍 | 印度  |
| 母語 | Tulu  |
| 識嘅語言 | 印地文、英文、淡米爾文、Tulu、馬拉提文  |
| 信奉 | 印度教  |
| 母校 | University of Mumbai、Ruparel College、Kishinchand Chellaram College  |
| 職業 | 電影演員、模特兒、beauty pageant contestant、演員  |
| 配偶 | Abhishek Bachchan  |
| 仔女 | Aaradhya Bachchan  |
| [改維基數據] |
| * 睇
* 傾
* 改
 |

**艾絲維亞·莉·巴山**（英文：**Aishwarya Rai Bachchan**，1973年11月1號—）係印度演員，1994年度世界小姐冠軍，之後投身波里活拍戲，逐漸成為全國出名嘅影星。佢獲獎無數，包括兩次贏得印度電影觀眾獎，亦一度畀人封為世界上最靚嘅女人。

佢老公係印度影星Abhishek Bachchan（印度傳奇影星阿米達巴山嘅仔）結婚，兩人有一個女。

## 早年生活

1973年11月1號，佢喺印度南部卡納塔克邦嘅門格洛爾（Mangalore）一條講圖盧話嘅村莊出世。佢爸爸Krishnaraj喺軍隊嘅生物學家，而佢媽媽Vrinda喺家庭主婦。佢哥哥Aditya就做工程師。

當佢讀高中時，佢屋企移居孟買，而佢亦開始模特兒工作。佢喺少年時，接受過五年嘅印度傳統舞蹈同音樂訓練。雖然曾經諗過做藥劑師或建築師，最後決定以模特兒為職業。

## 演藝事業

艾絲維亞莉巴山，2014年
1991年，佢贏咗一個國際超級模特兒大賽，兼且成為美國雜誌Vogue嘅封面模特兒。1993年，佢參與演出印度影星阿米爾汗同Mahima Chaudhry主演嘅百事可樂廣告，開始喺印度出名。1994年，佢贏得印度小姐亞軍，兼代表印度參加者1994年度南非舉行嘅世界小姐比賽，仲贏咗世界小姐冠軍。佢之後繼續做模特兒工作，直至轉行拍戲。

1997年，佢第一次拍電影，喺印度導演曼尼拉南執導嘅泰米爾話電影《影壇政壇兩冤家》("Iruvar", aka "Duo")一人演兩角。拍過幾齣泰米爾話同印地話電影後，佢終於憑1999年嘅愛情歌舞片，由Sanjay Leela Bhansali執導嘅 "Hum Dil De Chuke Sanam"帶嚟事業突破。，不單止影片商業上大賣，更加令佢贏得印度電影觀眾獎最佳女演員獎。同年佢主演嘅電影"Taal"，無論喺印度抑或美國都贏得商業上嘅成功。

艾絲維亞莉同Madhuri Dixit合演Devdas
2002年，佢再次同導演Sanjay Leela Bhansali合作，連同印度影星沙魯克汗、Madhuri Dixit主演歌舞片Devdas。電影叫好叫座，成功打入2002年康城影展，又畀美國時代雜誌譽為千禧年代十大電影之一，全球錄得1100萬美金票房。電影贏咗十個印度電影觀眾獎，包括令艾絲維亞莉贏得佢個人第二個印度電影觀眾獎最佳女演員獎。同年，佢連同阿迷達巴山、阿米爾汗、沙魯克汗同Preity Zinta出席英國兩場"From India With Love"表演，超過十萬觀眾入場睇。

艾絲維亞莉巴山參與2008康城影展
2004年，佢拍英語電影《愛鬥氣 愛上你》，錄得2千4百萬美金票房，喺國際影壇闖出名堂。2005年，佢主演嘅美國電影《調情魔師》，卻被劣評如潮。之後，佢有份參演嘅"Dhoom 2"(2006)同"Jodhaa Akbar"(2008)都票房大賣，分別錄得一千四百萬美金票房。

2009年，佢參演荷理活電影《傻豹遇著烏Sir Sir續集》。2010年，佢再次同導演曼尼拉南合作拍攝電影，電影分為泰米爾話版嘅"Raavanan"(2010)同印地話版嘅"Raavan"(2010)，泰米爾話版票房大賣，但印地語版就票房失利。2012年，佢本被選中主演電影"Heroine"(2012)，但因為懷孕而辭演。

巴山夫婦，2010年
艾絲維亞莉巴山，2013年
艾絲維亞莉巴山，2016
2016年，佢主演電影 "Sarbjit"(2016)，而影片亦在康城影展首映。之後佢再同曼尼拉南導演合作，拍攝電影"Ponniyin Selvan I"(2022)同埋"Ponniyin Selvan II"(2023)，前者錄得票房6千3百萬美金，係史上其中一齣票房最高嘅泰米爾話電影。

## 其他工作

1999年，佢獲委任為浪琴錶卓越大使。2003年，佢成為第一個參與康城影展評審團嘅印度演員。同年，佢獲委任為歐萊雅品牌大使。2006年，佢聯同其他印度影星參與2006年墨爾本英聯邦運動會閉幕禮。

慈善事工方面，佢係聯合國小型信貸發言人。佢亦係動物權益組織PETA印度分部嘅支持者。2004年，佢成立以佢自己為名嘅慈善基金以幫助印度貧困大眾。佢又致力推廣關於兔唇同愛滋病兒童嘅工作。

## 私人生活

1999年，佢同印度影星薩爾曼汗拍拖，但兩人喺2002年分手。佢之後同演員Vivek Oberoi拍拖但係喺2005年分開。

Abhishek Bachchanr雖然喺2000年同2003年同艾絲維亞莉合作拍電影，但佢話直至2006年拍攝電影"Dhoom 2"時兩人先至墜入愛河。佢哋係2007年1月14號宣佈訂婚，兼且係同年4月20號舉行傳統印度教婚禮。婚後，佢哋夫婦先後出席康城影展，以及美國名主持Oprah Winfrey節目。

佢喺2011年11月16號生咗一個女。2020年7月12號，佢同嗰女確診新冠肺炎。7月17號，兩母女據報要入院治理，直至7月27號先至康復可以出院。

## 電影作品

| 電影 | 上映年份 | 語言 | 角色 | 導演 | 備註 | Ref. |
| --- | --- | --- | --- | --- | --- | --- |
| *Iruvar*《影壇政壇兩冤家》 | 1997 | 泰米爾語 | Pushpavalli/Kalpana | Mani Ratnam |  |  |
| *Aur Pyaar Ho Gaya* | 1997 | 印地語 | Ashi Kapoor | Rahul Rawail |  |  |
| *Jeans* | 1998 | 泰米爾語 | Madhumitha/Vaishnavi | Shankar |  |  |
| *Aa Ab Laut Chalen* | 1999 | 印地語 | Pooja Walia | Rishi Kapoor |  |  |
| *Hum Dil De Chuke Sanam* | 1999 | 印地语 | Nandini | Sanjay Leela Bhansali | 榮獲：印度電影觀眾獎──最佳女演員獎 |  |
| *Ravoyi Chandamama* | 1999 | 圖魯語 |  | Jayanth C. Paranjee | 特邀演出歌曲"Love to Live" |  |
| *Taal* | 1999 | 印地语 | Mansi | Subhash Ghai | 被提名：印度電影觀眾獎──最佳女演員獎 |  |
| *Mela* | 2000 | 印地語 | Champakali | Dharmesh Darshan | 特邀演出 |  |
| *Kandukondain Kandukondain* | 2000 | 泰米爾語 | Meenakshi "Meenu" Bala | Rajiv Menon |  |  |
| *Josh* | 2000 | 印地語 | Shirley Dias | Mansoor Khan |  |  |
| *Hamara Dil Aapke Paas Hai* | 2000 | 印地語 | Preeti Virat | Satish Kaushik | 被提名：印度電影觀眾獎──最佳女演員獎 |  |
| *Dhaai Akshar Prem Ke* | 2000 | 印地語 | Sahiba Grewal | Raj Kanwar |  |  |
| *Mohabbatein* | 2000 | 印地語 | Megha Shankar | Aditya Chopra | 被提名：印度電影觀眾獎──最佳女女配角獎 |  |
| *Albela* | 2001 | 印地語 | Sonia Heinz | Deepak Sareen |  |  |
| *Hum Tumhare Hain Sanam* | 2002 | 印地語 | Suman | K. S. Adhiyaman | 客串演出 |  |
| *Hum Kisise Kum Nahin* | 2002 | 印地語 | Komal Rastogi | David Dhawan |  |  |
| *23 March 1931: Shaheed* | 2002 | 印地語 |  | Guddu Dhanoa | 特邀演出 |  |
| *Devdas* | 2002 | 印地語 | Parvati "Paro" Chakraborty | Sanjay Leela Bhansali | 榮獲：印度電影觀眾獎──最佳女演員獎 |  |
| *Shakti: The Power* | 2002 | 印地語 | 她本人 | Pasupuleti Krishna Vamsi | 特邀演出歌曲"Ishq Kamina" |  |
| *Chokher Bali* | 2003 | 孟加拉語 | Binodini | Rituparno Ghosh |  |  |
| *Dil Ka Rishta* | 2003 | 印地語 | Tia Sharma | Naresh Malhotra |  |  |
| *Kuch Naa Kaho* | 2003 | 印地語 | Namrata Shrivastav | Rohan Sippy |  |  |
| *Khakee* | 2004 | 印地語 | Mahalakshmi | Rajkumar Santoshi |  |  |
| *Kyun...! Ho Gaya Na* | 2004 | 印地語 | Diya Malhotra | Samir Karnik |  |  |
| 《愛鬥氣 愛上你》 | 2004 | 英語 | Lalita Bakshi | Gurinder Chadha |  |  |
| *Raincoat* | 2004 | 印地語 | Neerja | Rituparno Ghosh | 被提名：印度電影觀眾獎──最佳女演員獎 |  |
| *Shabd* | 2005 | 印地語 | Antara Vashist/Tammana | Leena Yadav |  |  |
| 調情魔師 | 2005 | 英語 | Tilo | Paul Mayeda Berges |  |  |
| *Bunty Aur Babli* | 2005 | 印地語 |  | Shaad Ali | 特邀演出歌曲"Kajra Re" |  |
| *Umrao Jaan* | 2006 | 印地語 | Umrao Jaan | J.P. Dutta |  |  |
| *Dhoom 2* | 2006 | 印地語 | Sunehri | Sanjay Gadhvi | 被提名：印度電影觀眾獎──最佳女演員獎 |  |
| *Guru* | 2007 | 印地語 | Sujata Desai | Mani Ratnam | 被提名：印度電影觀眾獎──最佳女演員獎 |  |
| *Provoked* | 2007 | 英語 | Kiranjit Ahluwalia | Jag Mundhra |  |  |
| *The Last Legion* | 2007 | 英語 | Mira | Doug Lefler |  |  |
| *Jodhaa Akbar* | 2008 | 印地语 | “Jodhaa Bai” | Ashutosh Gowariker | 被提名：印度電影觀眾獎──最佳女演員獎 |  |
| *Sarkar Raj* | 2008 | 印地語 | Anita Rajan | Ram Gopal Varma |  |  |
| *The Pink Panther 2* | 2009 | 英語 | Sonia Solandres | Harald Zwart |  |  |
| *Raavan* | 2010 | 印地語 | Ragini Sharma | Mani Ratnam |  |  |
| *Raavanan* | 2010 | 泰米爾語 | Ragini Subramaniam | Mani Ratnam |  |  |
| *Enthiran* | 2010 | 泰米爾語 | Sana | S. Shankar |  |  |
| *Action Replayy* | 2010 | 印地語 | Mala | Vipul Amrutlal Shah |  |  |
| *Guzaarish* | 2010 | 印地語 | Sofia D'Souza | Sanjay Leela Bhansali | 被提名：印度電影觀眾獎──最佳女演員獎 |  |
| *Jazbaa* | 2015 | 印地語 | Anuradha Verma | Sanjay Gupta |  |  |
| *Sarbjit* | 2016 | 印地語 | Dalbir Kaur | Omung Kumar |  |  |
| *Ae Dil Hai Mushkil* | 2016 | 印地語 |  | Karan Johar |  |  |
| *Fanney Khan* | 2018 | 印地語 | Baby Singh | Atul Manjrekar |  |  |
| *Ponniyin Selvan I* | 2022 | 泰米爾語 | Nandini/Oomai Rani | Mani Ratnam |  |  |
| *Ponniyin Selvan II* | 2023 | 泰米爾語 | Nandini/Oomai Rani | Mani Ratnam |  |  |

## 攷

## 拎

* Aishwarya Rai喺互聯網電影資料庫嘅資料（英文）
* 艾絲維亞·莉·巴山嘅Instagram頁
* 印度寶萊塢的世紀婚禮（BBC報道） Wayback Machine嘅版面存檔備份